stanford-oval/wikipedia huggingface dataset:
Markus-passio (Homilius)
Passion historia

Markuspassio sävellysvuosi on ennen vuotta 1767 ja se on siten vanhin Homiliuksen säveltämistä passioista. Yhdessä säilyneessä käsikirjoituksessa on omistuskirjoitus  Preussin prinsessalle Anna-Amalialle. Siten passiota on saatettu esittää 1760-luvulla Berliinissä. Vuodelta 1770 on säilynyt passion kopio, jota Carl-Philipp Emanuel Bach on käyttänyt ja muokannut sen hampurilaiseen passiokäytäntöön sopivaksi.  Homiliuksen passiot olivat kohtalaisen tunnettuja ja niitä esitettiin saksalaisella kielialueella pitkälle 1800-luvulla. Markuspassio on muiden Homiliuksen passioiden tavoin viimeisiä tämän teostyypin sävellyksiä 1700-luvulla.
Rakenne

Teos on kirjoitettu samaan perinteiseen oratoriopassion muotoon kuin esimerkiksi Johann Sebastian Bachin passiot. Se pohjautuu Raamatun kärsimyshistoriaan Markuksen evankeliumin mukaan ja siihen liittyy koraaleja ja aarioita. Aarioiden kirjoittajaa ei tiedetä, mutta kirjoittaja on voinut olla dresdeniläinen virkamies Traugott Benjamin Berger (1754-1810) tai Löbnizistä kotoisin ollut pappi Ernst August Buschman (1725-1775), joka on kirjoittanut tekstin useisiin Homiliuksen kantaatteihin. Teos liittyy läheisesti Johann Sebastian Bachin passioiden tapaisiin passioihin. Passiossa on yhteensä 48 osaa, joista ensimmäisessä osassa 27.
Passion ensimmäinen osa alkaa ja päättyy koraalilla. Passion aloittava koraali ei ole muiden passioiden tavoin neliääninen koraali, vaan 84 tahdin mittainen kuoro-osa, jossa sopraano laulaa koraalin melodiaa cantus firmuksena J. S. Bachin useiden kantaattien tavoin. Toinen osa alkaa koraalilla ja päättyy passion pisimpään kuoro-osuuteen, joka on koraalin muotoinen teksti, jossa kuoro ja solistit vuorottelevat. Siten päätösosa eroaa esimerkiksi Bachin Matteus-passion loppukuorosta, joka on surun täyttämää kuvausta Jeesuksen kuolemasta.  Homiliuksen passio päättyy valoisasti: ”Gott ist wersöhnt. Er lagt die Don­ner nieder- - Der Himmer jaucht, die Halleluja klingen. Singt mit ins feierliche Lied”. (Jumala on sovitettu, hän on pannut ukkosen sivuun. - - Taivas iloitsee, halleluja soi. Laulakaa heidän kanssaan juhlallinen laulu”).
Muuten kuoron osuudet ovat yleensä lyhyitä ”turbae-kuoron” osia, monet vain muutaman tahdin mittaisia, mutta jotkin niistä ovat pidempiä, jopa noin 30 tahdin mittaisia.
Evankelistan resitatiivit ovat Markus-passiossa vähemmän dramaattisia kuin esim. J. S. Bachin passioissa. Ne ovat yksinkertaisia eikä musiikki kuvaile tekstiä yhtä voimakkaasti. Resitatiivien luonne on huomattavasti kapeampi ja niissä on paljon vähemmän dramaattisia modulaatioita.
Aariat

Passiossa on yhdeksän aariaa, joista yhteen liittyy kuoro mukaan.  Aariat ovat passion dramaattisimpia osia. Tenorin aaria "Verdammt Ihn nur, ihr ungerechten Richter" on kuin barokkioopperan raivoaaria. Useimmat aariat on kirjoitettu perinteiseen da-capo muotoon, mutta siitä on poikkeuksia. Dramaattisia ovat myös kaksi säestettyä sopraanon accompagnato-resitatiivia passion toisessa osassa, jotka muodostavat vahvan kontrastin niitä seuraaville aarioille. Jotkut aariat ovat melko pitkiä, 7-8 minuuttia. Passion pisin aaria, lähes 11 minuuttia, on basson aaria "Ich geh, von Lei­den Ganz" (Käyn siis surun ympäröimänä joka puolelta, ja kukaan ei kysy: Minne sinä menet?) Sen teksti on Jeesuksen laulama, Vox Jesu, joka oli  valistuksen ajan passioiden erikoisuus. Aarian ilmeikkyyttä vahvistaa sordinoidut jouset. Toinen erikoisuus aarioiden joukossa on alton aaria ”Verkennt ich nich den Gott der Götter” (Älä kiellä häntä, Jumalien Jumalaa) jossa dramaattista aariaa säestävät puupuhaltimet ja patarumpu.  Aaria liittyy kohtaukseen, jossa kerrotaan, miten Pietari kielsi tuntevansa Jesuksen. Kolmatta kieltämistä seuraa aaria ja vasta sen jälkeen evankelista jatkaa kertomusta miten Pietari muisti lupauksensa ja puhkesi itkuun.
Koraalit

Passiossa on 15 koraalia, joista yhdeksän on ensimmäisessä ja kuusi toisessa osassa. Joidenkin koraalien sävelmä toistuu passiossa, jopa siten, että ne ovat saman virren säkeistöjä. Useat koraalit eivät ole enää käytössä olevissa virsikirjoissa.
Koraalit ovat Bachin passioiden tavoin pohtimassa passiotapahtumien merkitystä ja keskeyttävät juonen kulun, kun tapahtumat siirtyvät uusiin vaiheisiin.
Markuspassion koraalit
| 0 | 1 | 2 |
| --- | --- | --- |
| I | Virren tekijä | Sävelmä |
| 1. So gehst du nun, mein Jesu, hin | Caspar F. Nachtenhofer (1624-1685) | Chistopher Wagner (1695) |
| 5. Was soll ich, der du alles weisst | Paul Gerhardt | Tuntem. n. 1455 |
| 7. O weh demselben, welcher hat | Bartholomäus Ringwaldt (1530 – 1599) | Martin Luther 1528 (Suomen ev. lut. kirkon vk. 137) |
| 11. Hilf, daß ich stets sorgfältig sei | David Denicke (1603-1680) | Tuntem n. 1410 |
| 13. Wache, dass dich Satans list | Johann B. Freystein 1697 | Viim.1681. Dresden  1694. Johann Georg Albinus (1624-1679) |
| 17. Sei getrau in deinem Herzen | Benjamin Prätorius (1636 - 1674) | Louis Bourgeois  1551 (Suomen ev. lut. kirkon vk. 348) |
| 19. Mir nach, spricht Christus unser Held | Johann Scheffler/ Angelus Silesius 1668 | Johann.Hermann Schein (1586–1630) (Suomen ev.lut. kirkon vk. 109) |
| 21. O Jesu, hilf zur selben Zeit | Bartholomäus Ringwaldt (1530 – 1599) | Keskiajalta/Saksassa 1529 (Suomen ev.lut. kirkon vk 137) |
| 27. O Vater der barmherzigkeit | Johann Heerman (1585-1647) | ”Durch Adams fall” Tuntem. |
II: 
| 28. Weint, izt wird das fromme Leben | ? | Louis Bourgeois  1551 (Ks. kohta 17) |
| 32. Herzliebster Jessu was hast du | Johann Heerman (Suomen ev. lut kirkon vk. 71:1) | Johann Crüger 1640 (Suomen ev. lut kirkon vk. 71) |
| 36. Dein Durst und Gallentrank | Martin Böhme (1557-1621) | Tuntem..säveltäjä n 1455 (Ks. kohta. 5 ) |
| 38. Ich werde dir zu Ehren alles wagen | Johann Heerman | Johann Crüger 1640 ((Ks. kohta 32) |
| 41. Ihr Gräbe brecht, ihr harten Felsen splittert | Gottfried W. Sacer (1635-1699) | ? |
| 46.  Der Hirt ist tot für die gelebter Herde | Gottfried W. Sacer (1635-1699) | ? |
Soitinnus

Solistit sopraano, altto, tenori, basso
Kuoro sopraano, altto, tenori, basso
Orkesteriː käyrätorvi (2), huilu (2), oboe (2), fagotti (2), patarumpu, viulu (2) alttoviulu, basso contiunuo
Kesto

Noin 130 min.
Aiheesta muualla

The sacred vocal works of Gottfried August Homilius (1714-1785) with particular reference to his St. Mark Passion http://theses.gla.ac.uk/3961/
Otteita passiosta:
Homilius: Markuspassion / Pt. 1 - No. 1, Choral: So gehst du nun, mein Jesu Youtube
Homilius: Markuspassion / Pt. 1 - No. 25, Aria: Verkennt ihn nicht Youtube
Mark Salling

| Mark Salling |
| --- | --- |
 Mark Salling vuonna 2009.
Henkilötiedot
Koko nimi:  Mark Wayne Salling
Syntynyt: 17. elokuuta 1982 Dallas, Texas, Yhdysvallat
Kuollut: 30. tammikuuta 2018 (35 vuotta) Los Angeles, Kalifornia, Yhdysvallat
Ammatti:  näyttelijä, muusikko
Näyttelijä
Aktiivisena:  1996–2018
Merkittävät roolit:  Noah ”Puck” Puckerman (Glee)
Aiheesta muualla
Viralliset kotisivut
IMDb 
Mark Wayne Salling (17. elokuuta 1982 Dallas, Texas, Yhdysvallat – 30. tammikuuta 2018 Los Angeles, Kalifornia, Yhdysvallat) oli yhdysvaltalainen näyttelijä ja muusikko.
Nuoruus

Mark Salling syntyi Dallasissa, Texasissa. Hänen äitinsä Condy oli koulusihteeri ja isä John tilintarkastaja. Lukioaikoinaan Salling harrasti nyrkkeilyä ja esiintymistä. Hänellä oli rooli elokuvassa Maissilapset 4 – kuoleman sato vuonna 1996.
Ura

Salling muutti Los Angelesiin luodakseen uraa laulajana ja lauluntekijänä. Hän lauloi ja soitti kitaraa, bassoa, pianoa ja rumpuja. Salling opiskeli musiikkia Los Angeles Music Academy -koulussa Pasadenassa. Hän alkoi samalla työskennellä kitaransoiton opettajana.
Vuonna 1999 Salling esiintyi yhdessä Walker, Texasista -sarjan jaksossa. Hän näytteli elokuvassa The Graveyard vuonna 2006. Sallingillä oli vakituinen rooli musikaalisarjassa Glee vuodesta 2009 lähtien. Hän esitti sarjassa Noah ”Puck” Puckermania.
Salling julkaisi ensimmäisen albuminsa Smoke Signals taiteilijanimellä Jericho vuonna 2008. Sittemmin hän jätti taiteilijanimen. Salling julkaisi toisen albuminsa Pipe Dreams omalla nimellään vuonna 2010. Hän toimi levyllä laulajana, lauluntekijänä ja tuottajana.
Salling kuoli 30. tammikuuta 2018. Kuolinsyyksi epäillään itsemurhaa, sillä hän löytyi puuhun hirttäytyneenä. Syyttäjä esitti 50 000 lapsipornokuvan hallustapidosta 4-7 vuoden vankeusrangaistusta.
Filmografia > Elokuvat

| Vuosi | Elokuvan nimi Suomessa | Alkuperäinen nimi | Rooli |
| --- | --- | --- | --- |
| 1996 | Maissilapset 4 – kuoleman sato | Children of the Corn IV: The Gathering | James Rhodes |
| 2006 | The Graveyard | The Graveyard | Eric |
Filmografia > Televisiosarjat

| Vuosi | Televisiosarjan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 1999 | Walker, Texasista | Walker, Texas Ranger | Billy | 1 jakso |
| 2009–2015 | Glee | Glee | Noah ”Puck” Puckerman | vakituinen rooli |
Diskografia > Albumit

Smoke Signals (2008) (nimellä Jericho)
Pipe Dreams (2010)
Diskografia > Singlet

Higher Power (2010)
Diskografia > Soundtrackit

Glee: The Music, Volume 1 (2009)
Glee: The Music, Volume 2 (2009)
Glee: The Music, Volume 3 Showstoppers (2010)
Glee: The Music, The Christmas Album (2010)
Glee: The Music, Volume 4 (2010)
Glee: The Music, Volume 5 (2011)
Aiheesta muualla

Mark Sallingin viralliset kotisivut
Mark Salling Internet Movie Databasessa. (englanniksi)
Mark Salling TV.com-sivustolla (Arkistoitu – Internet Archive)
Fox - Glee - Mark Salling (Arkistoitu – Internet Archive)
Matruhin kuvernementti

| Matruhin kuvernementti محافظة مطروح Muḥāfaẓat Maṭrūḥ |
| --- | --- |

 Koordinaatit: 29.82°N, 27.15°E 
Valtio:  Egypti
Hallinto:  
 – hallinnollinen keskus:  Marsa Matruh
Pinta-ala:  166 563,0 km²
Väkiluku (2006):  323 381
Lyhenteet:  
 – ISO 3166:  EG-MT
Matruhin kuvernementti (arab. محافظة مطروح‎, Muḥāfaẓat Maṭrūḥ) on yksi Egyptin kuvernementeista. Alueen pinta-ala on 166 563,0 km² ja väkiluku 323 381 (2006). Kuvernementin hallinnollinen keskus on Marsa Matruh.
Aiheesta muualla

Kuvia tai muita tiedostoja aiheesta Matruhin kuvernementti Wikimedia Commonsissa
Mika Nykänen

Nykänen joulukuussa 2023.
Mika Nykänen (s. 1966 Jyväskylä) on suomalainen hallintotieteiden maisteri, joka on toiminut ympäristö- ja ilmastoministeri Kai Mykkäsen ja työministeri Arto Satosen valtiosihteerinä tammikuusta 2024 lähtien. Sitä ennen hän on toiminut helmikuusta 2021 Helsingin seudun liikenteen toimitusjohtajana. Nykänen nimitettiin marraskuussa 2020 Suvi Rihtniemen seuraajaksi. Äänestyksessä HSL:n hallituksen äänet jakautuivat Nykäsen ja HKL:n toimitusjohtajan Ville Lehmuskosken välillä tasan, joten valinta tehtiin arpomalla.
Aiemmin Nykänen on toiminut Geologian tutkimuskeskuksen pääjohtajana vuosina 2015–2021, johtajana Teknologiateollisuudessa ja Metallinjalostajissa, ja sitä ennen Suomen Varustamoyhdistyksen ja Suomen Varustamot ry:n johdossa. Hän on toiminut Kokoomuksessa eri tehtävissä kuten Kokoomuksen Nuorten Liiton puheenjohtajana, kokoomuksen eduskuntaryhmän eduskunta- ja tiedotussihteerinä sekä eduskunnan puhemiehen Riitta Uosukaisen erityisavustajana.
Monet kaivosteollisuuden edustajat arvostelivat Nykäsen valitsemista Geologian tutkimuskeskuksen pääjohtajaksi. Koska kokoomuslainen elinkeinoministeri Jan Vapaavuori valitsi kokoomustaustaisen Nykäsen, valintaa pidettiin poliittisena virkanimityksenä. Työ- ja elinkeinoministeriön kansliapäällikkö Erkki Virtasen mukaan valinnassa painotettiin enemmän yleistä johtajuutta kuin kaivosalan asiantuntijuutta.
Vuoden 2016 ajan Nykänen toimi Luonnonvara- ja ympäristötutkimuksen yhteenliittymä Lynetin johtoryhmän puheenjohtajana.
Merta

Ruotsalaista rapumertaa asetetaan pyyntiin
Merta on kalastuspyydys, jota käytetään sekä kalojen että rapujen pyyntiin. Se on nykyisin yleensä muovisen, kankaisen tai metallisen verkon muodostama kori, jonka muoto pyrkii ohjaamaan ravut tai kalat sisään niin että ne eivät löydä enää ulos. Aiemmin rapumertoja tehtiin myös päreistä ja oksista. Nahkiaisen pyynnissä pajun oksista tehtyjä mertoja tehdään ja käytetään vielä nykyisinkin.
Hummerimertoja pinottuna
Aiheesta muualla

Vanhoja rapumertoja museossa (Arkistoitu – Internet Archive)
Mathew Barzal

| Mathew Barzal |
| --- | --- |

Henkilötiedot
Syntynyt: 26. toukokuuta 1997 (ikä 27) Coquitlam, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  82 kg
Seura
Seura:  New York Islanders
Sarja:  NHL
Pelaajaura
Pääsarjaura:  2017–
NHL-varaus:  16. varaus, 2015 New York Islanders
| Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Hopeaa | Suomi 2022 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Kanada 2017 | jääkiekko |  |
| Alle 18-vuotiaiden MM-kilpailut  | Alle 18-vuotiaiden MM-kilpailut  | Alle 18-vuotiaiden MM-kilpailut  |  |
|  Pronssia | Suomi 2014 | jääkiekko |  |
|  Pronssia | Sveitsi 2015 | jääkiekko |  |
Mathew Barzal (s. 26. toukokuuta 1997) on kanadalainen jääkiekkoilija, joka pelaa NHL-joukkue New York Islandersissa.  Islanders varasi hänet vuonna 2015 ensimmäisen kierroksen 16. vuorolla.
Ura > Seuraura

Tulokaskaudellaan Thunderbirdsissä Barzal teki 14 maalia ja 54 tehopistettä.
Kesän 2015 varaustilaisuudessa New York Islanders varasi Barzalin koko tilaisuuden ensimmäisellä kierroksella. Pelattuaan kaksi ottelua NHL:ssä, Barzal lähetettiin Islandersin toimesta takaisin WHL-liigaan.
NHL:ssa Barzal debytoi kaudella 2016–2017. Hän pelasi NHL:ssa kaksi ottelua ilman tehopisteitä.
Barzal sai 5. marraskuuta 2017 Colorado Avalanchea vastaan pelatussa ottelussa viisi syöttöpistettä, mikä on New York Islandersin tulokkaiden yhden ottelun ennätys. Barzal teki NHL-uransa ensimmäisen kypärätempun eli kolme maalia yhdessä ottelussa 23. joulukuuta 2017 Winnipeg Jetsiä vastaan. Barzal voitti kaudella 2017–2018 tulokkaiden pistepörssin tehoilla 22+63. Tulokaskaudellaan 2017-2018 Barzal voitti parhaalle tulokkaalle jaettavan Calder Memorial Trophyn.
Tammikuussa 2021 Barzal teki Islandersin kanssa kolmevuotisen ja yhteensä 21 miljoonan dollarin arvoisen jatkosopimuksen.
Ura > Maajoukkueura

Barzal kuului Kanadan alle 18-vuotiaiden maajoukkueeseen, joka voitti pronssia vuoden 2014 maailmanmestaruuskilpailuissa. Hän edusti maataan myös seuraavana vuonna, jolloin hän jälleen voitti pronssia. Lisäksi hän pelasi Ivan Hlinkan muistoturnauksessa vuonna 2014.
Pelityyli

Jatkoaika.comin verkkolehden Lassi Seppä kuvailee Barzalia perinteiseksi keskushyökkääjäksi, joka kykenee pelisilmänsä avulla edistämään joukkueensa pelinrakentelua.
Mertajärvi (Kuhmo)

| Mertajärvi |
| --- | --- |
Valtiot:  Suomi 
Paikkakunta:  Kuhmo
Koordinaatit:  64°19′45″N, 29°17′45″E
Järvinumero:  59.924.1.009
Mittaustietoja
Pinnankorkeus:  190,6 m 
Rantaviiva:  17,78 km 
Pinta-ala:  2,53 km² 
Tilavuus:  0,0104 km³ 
Keskisyvyys:  4,1 m 
Suurin syvyys:  26 m 
 fiMertajärvi 
Mertajärvi on järvi Kuhmossa Kainuun kaakkoisosassa. Sen pinta-ala on 2,5 neliökilometriä. Etäisyys Kajaanista on 75 kilometriä itäkoilliseen.
Maantiede

Mertajärven ulottuvuus läntisimmästä kohdasta itäisimpään on 4,1 kilometriä. Järven kaakkoisosan muodostaa yli kahden kilometrin pituinen Pitkäperä, jonka keskellä sijaitsee järven syvin kohta. Järven länsiosa muodostuu lahdista (Autiolahti, Siltalahti, Pohjoislahti), joita erottavat Mertaniemi ja Kumpuniemi. Mertajärvi on suurimmaksi osaksi matala, vain 16 hehtaaria järvestä on vähintään 10 metriä syvä. Järven keskiosassa sijaitsee muutama pieni saari (Selkäsaari, Niskasaaret).
Mertajärvi laskee vuolasvirtaista Mertapuroa Heinilampeen (169,1 metriä mpy), joka sijaitsee noin kilometrin itään. Heinilampi laskee Heinijokea kaakkoon Kivijärveen.
Mertajärven länsiosan niemillä on haja-asutusta, muut rannat ovat metsä- ja suomaata. Järveä ympäröivillä ylängöillä ja suoalueilla on useita vähäisiä vakavesiä.
Mertajärven vesitilavuus on 10 375 000 kuutiometriä.
Mertajärvi (59.924.1.009) kuuluu Kaihlajoen valuma-alueeseen (59.924), joka on kolmannen jakovaiheen vesistö Oulujoen vesistössä (59). Toinen jakovaihe on Lentuan alue (59.92) ja ensimmäinen on Ontojärven–Lentuan valuma-alue (59.9). Mertajärvi on Kaihlajoen valuma-alueen laajin vakavesi. Toiseksi laajin on Kivijärvi. Alueeseen kuuluu 15 vähintään hehtaarin laajuista vakavettä.
Kuhmon Mertajärvi on laajin Suomen viidestä Mertajärvestä.
Mersumies

| Mersumies> Mr. Mercedes |
| --- | --- |

Alkuperäisteos
Kirjailija:  Stephen King
Kustantaja:  Scribner
Julkaistu:  2014
ISBN:  978-1-4767-5445-1
Suomennos
Suomentaja:  Ilkka Rekiaro
Kustantaja:  Tammi
Julkaistu:  2016
Sivumäärä:  463
ISBN:  9789513185817
Sarja: Bill Hodges -trilogia
Seuraava:  Etsivä löytää
Löydä lisää kirjojaKirjallisuuden teemasivulta
Mersumies (engl. Mr. Mercedes) on kirjailija Stephen Kingin kirjoittama salapoliisiromaani. Kirja on Bill Hodges -trilogian avaus. Trilogian kaksi viimeistä osaa ovat Etsivä löytää ja Viimeinen vartio.
9. elokuuta 2017 Yhdysvalloissa alettiin esittämään kirjaan perustuvaa Mr. Mercedes -televisiosarjaa.
Kirjalle myönnettiin Edgar-palkinto vuonna 2015.
Momentinmuunnin

Momentinmuuntimen läpileikkaus
Momentinmuunnin on laite, joka säätää portaattomasti momenttia. Momentinmuuntimia käytetään muun muassa automaattivaihteistoissa kytkintä vastaavana laitteena. Kun momentinmuunnin "luistaa", voima välittyy hydrauliikkanesteen välityksellä pumppupyörältä turbiinipyörälle. Kun turbiinipyörä saavuttaa pumppupyörän pyörimisnopeuden, lukkokytkin muodostaa mekaanisen yhteyden momentinmuuntimen läpi. 
Toisin kuin yleisesti luullaan, momentinmuunnin ja turbiinikytkin eivät ole sama asia. Momentinmuuntimessa on kolme pääkomponenttia; pumppupyörä,
turbiinipyörä ja staattoripyörä. Turbiinikytkimestä puuttuu staattoripyörä. Kun pumppupyörä pyörii suuremmalla nopeudella kuin turbiinipyörä,
ohjaa staattoripyörä öljyn liikettä niin, että vääntömomentti voi jopa kaksin- tai kolminkertaistua.
Matvei Azarenko

| Matvej Azarenko> Henkilötiedot |
| --- | --- |
Koko nimi:  Matvei Sergejevitš Azarenko
Syntynyt: 5. helmikuuta 1992 (ikä 32) Novosibirsk
Jääpallon pelaaja
Pituus:  182 cm
Paino:  80 kg
Seura:   Sajany-Hakasija, Abakan
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2008–2010 | Sibselmaš Novosibirsk |  |  |
| 2010–2011 | Moskovan Dynamo | 23 | (0) |
| 2011–2012 | Rodina Kirov | 2 | (0) |
| 2011–2012 | Rodina Kirov-2 | 24 | (5) |
| 2012–2013 | IK Sirius, Uppsala | 12 | (0) |
| 2013–2015 | Lokomotiv, Orenburg | 61 | (11) |
| 2015– | Sajany-Hakasija, Abakan | - | (-) |
Maajoukkue
| 2016– | Valko-Venäjä |  | () |
 Seurajoukkueuran tilastot kattavat vain kansalliset sarjat, päivitetty 1. helmikuuta 2016.  Maajoukkueuran tilastot päivitetty 1. helmikuuta 2016.
Matvei Sergejevitš Azarenko (ven. Матвей Сергеевич Азаренко, s. 5. huhtikuuta 1992 Novosibirsk, Neuvostoliitto) on venäläis-valkovenäläinen jääpalloilija, joka edustaa Venäjän toiseksi korkeimmalla sarjatasolla pelaavaa Lokomotiv Orenburgia.
Matvei Azarenko on pelannut Venäjän pääsarjassa Moskovan Dynamossa ja Kirovin Rodinassa sekä Ruotsin pääsarjassa Uppsalan Siriuksen joukkueissa.
Azarenko pystyi kahden passin miehenä pelaamaan juniorina Venäjän jääpallomaajoukkueessa ja aikuisena Valko-Venäjän jääpallomaajoukkueessa, jossa hän pelasi ensimmäisen kerran vuoden 2016 kisoissa.
Saavutukset

Venäjän mestaruushopeaa 2011
Momenttiavain

Naksahtava momenttiavain.
Momenttiavain on työkalu, jonka avulla pultteja ja muita kierteitettyjä osia voidaan kiristää haluttuun kiristysmomenttiin. Momenttiavaimessa voi olla asteikko, josta nähdään vääntömomentti avainta väännettäessä tai avain voi naksahtaa, kun avaimeen asetettu kiristysmomentti on saavutettu. Momenttiavaimet voivat olla myös elektronisia.
Momenttiavaimia käytetään, kun halutaan saavuttaa käsivaraista kiristystä tarkempi ja tasaisempi kireys. Esimerkiksi useimpien polttomoottorien sylinterikannet kiristetään momenttiavaimella määrättyyn momenttiin.[lähde? ]
Martti Jylhä

| Martti Jylhä |
| --- | --- |

Henkilötiedot
Koko nimi:  Martti Samuel Jylhä
Syntynyt: 3. kesäkuuta 1987 (ikä 37) Sotkamo, Suomi
Uran tiedot
Lempinimi:  Poika
Pituus:  183 cm
Seura:  Vuokatti Ski Team Kainuu
Laji:  maastohiihto 
Maailmancup
Kaudet:  2006–2019
Paras sijoitus:  2.
Voitot:  0
Palkintokorokkeella:  1
 Tietolaatikko päivitetty 8. elokuuta 2019 
Martti Samuel Jylhä (s. 3. kesäkuuta 1987 Sotkamo) on uransa jo lopettanut suomalainen maastohiihtäjä. Jylhä voitti nuorten MM-kisoissa vuonna 2007 kultaa ja hopeaa. SM-kisoista hänellä on 15 kultaa: kahdeksan viestistä, viisi parisprintistä ja kaksi sprintistä. Hän sijoittui Liberecin MM-kisojen 2009 sprintissä sijalle 33, Oslon MM-kilpailuissa 2011 sijalle 22, Sotšin olympialaisissa 2014 21:nneksi ja Lahden MM-kilpailuissa 2017 seitsemänneksi. Falunin MM-kilpailuissa 2015 hän oli vapaan hiihtotavan parisprintissä Ville Nousiaisen kanssa viides. Pyeongchangin olympialaisissa 2018 hän sijoittui perinteisen hiihtotavan sprintissä kymmenenneksi ja vapaan parisprintissä yhdeksänneksi.
Jylhä kilpaili maastohiihdon maailmancupissa ensimmäisen kerran maaliskuussa 2006 sijoittuen Borlängen vapaan hiihtotavan sprintissä 27:nneksi. Kymmenen parhaan joukkoon hän sijoittui ensimmäisen kerran Valdidentrossa helmikuussa 2009 oltuaan vapaan hiihtotavan sprintissä yhdeksäs. Joulukuussa 2013 Jylhä sijoittui toiseksi Davosin vapaan hiihtotavan sprintissä, ja oli karsinnan nopein.
Saavutuksia

Nuorten MM-kisat 2007: kultaa 10 km (v) ja hopeaa sprinttikilpailussa (p), viides yhdistelmäkilpailussa
SM-kisat 2007: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
SM-kisat 2008: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
SM-kisat 2009: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
SM-kisat 2010: parisprinttikulta Sami Jauhojärven kanssa, viestikulta Vuokatti Ski Team Kainuu -joukkueessa
SM-kisat 2011: sprinttikulta ja viestikulta Vuokatti Ski Team Kainuu -joukkueessa, parisprinttihopea Sami Jauhojärven kanssa
SM-kisat 2012: parisprinttikulta Sami Jauhojärven kanssa, viestipronssi Vuokatti Ski Team Kainuu -joukkueessa
SM-kisat 2014: sprinttikulta, viestikulta Vuokatti Ski Team Kainuu -joukkueessa, parisprinttikulta Sami Jauhojärven kanssa
SM-kisat 2015: viestikulta Vuokatti Ski Team Kainuu -joukkueessa
SM-kisat 2016: sprinttipronssi, parisprinttikulta Iivo Niskasen kanssa, viestikulta Vuokatti Ski Team Kainuu -joukkueessa
SM-kisat 2017: parisprinttihopea Sami Jauhojärven kanssa
SM-kisat 2018: parisprinttipronssi Juho Mikkosen kanssa, viestipronssi Vuokatti Ski Teamin joukkueessa
SM-kisat 2019: sprinttikulta , viestipronssi Vuokatti Ski Teamin joukkueessa
Nuorten SM-kisoista 9 kultaa, 7 hopeaa ja 1 pronssi
Maailmancupissa parhaimmillaan toinen vapaan hiihtotavan sprinttikilpailussa Davosissa 2013
Maailmancupissa normaalimatkoilla paras sijoitus 26. perinteisen 15 km kilpailussa Rukalla.
Hiihdon MM-kilpailut: Liberec 2009 sprintti (v) 33:s, Oslo 2011 sprintti (v) 22:s, Falun 2015 parisprintti (v) viides, Lahti 2017 sprintti (v) seitsemäs
Olympialaiset: Sotši 2014 sprintti (v) 21:s, Pyeongchang 2018 sprintti (p) kymmenes, parisprintti (v) yhdeksäs
Aiheesta muualla

Martti Jylhän kotisivut
Rintterit.fi (Arkistoitu – Internet Archive)
Vuokatti Ski Team Kainuu